
    Către,

BIROUL PERMANENT AL

CAMEREI DEPUTAȚILOR

Vă înaintăm, alăturat, raportul comun asupra Propunerii legislative pentru modificarea şi completarea Legii nr.55/2020 privind unele măsuri pentru prevenirea şi combaterea efectelor pandemiei de COVID-19 precum şi pentru modificarea şi completarea OUG nr.21/2004 privind Sistemul Naţional de Management al Situaţiilor de Urgenţă, transmisă spre dezbatere, în fond, Comisiei juridice, de disciplină și imunități și Comisiei pentru administraţie publică şi amenajarea teritoriului, cu adresa nr. Plx. 537 din 7 decembrie 2021.

În raport cu obiectul și conținutul său, inițiativa legislativă face parte din categoria legilor organice.
	PREŞEDINTE,

Laura-Cătălina VICOL-CIORBĂ
	PREŞEDINTE,

Simona BUCURA –OPRESCU

           Pl-x 537/2021
 RAPORT COMUN
 asupra

Propunerii legislative pentru modificarea şi completarea Legii nr.55/2020 privind unele măsuri pentru prevenirea şi combaterea efectelor pandemiei de COVID-19 precum şi pentru modificarea şi completarea OUG nr.21/2004 privind Sistemul Naţional de Management al Situaţiilor de Urgenţă
În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină și imunități și Comisia pentru pentru administraţie publică şi amenajarea teritoriului au fost sesizate spre dezbatere, în fond, cu Propunerea legislativă pentru modificarea şi completarea Legii nr.55/2020 privind unele măsuri pentru prevenirea şi combaterea efectelor pandemiei de COVID-19 precum şi pentru modificarea şi completarea OUG nr.21/2004 privind Sistemul Naţional de Management al Situaţiilor de Urgenţă, transmisă Comisiei juridice, de disciplină și imunități cu adresa nr. Pl-x 537/2021 din 7 decembrie 2021, înregistrată cu nr. 4c-13/986/09.12.2021.
Camera Deputaților este prima Cameră sesizată, potrivit prevederilor art.75 din Constituția României, republicată și ale art.92 alin. (8) pct.2 din Regulamentul Camerei Deputaților, republicat, cu modificările și completările ulterioare.

Consiliul Economic și Social a avizat negativ proiectul de act normativ cu  nr. 7670/11.10.2021.

Consiliul Legislativ a avizat favorabil (nr.933/22.11.2021) inițiativa legislativă, cu observații și propuneri. 

Propunerea legislativă are ca obiect de reglementare modificarea şi completarea art.72 din Legea nr.55/2020, precum şi a art.24 din Ordonanţa de urgenţă a Gunernului nr.21/2004. Potrivit expunerii de motive, intervenţiile preconizate au ca scop crearea unui cadru legislativ care să asigure un efectiv acces la justiţie pentru atacarea actelor administrative emise pentru înlăturarea şi prevenirea consecinţelor de COVID-19, având în vedere considerentele Deciziei Curţii Constituţionale nr.392/2021.

Comisia pentru egalitatea de şanse pentru femei şi bărbaţi a avizat favorabil propunerea legislativă, conform avizului nr. 4c-20/515/14.12.2021
Comisia pentru drepturile omului, culte şi problemele minorităţilor naţionale a avizat negativ inițiativa legislativă, conform avizului nr. 4c-6/1230/15.12.2021.
Comisia pentru apărare, ordine publică şi siguranţă naţională a avizat negativ propunerea legislativă, conform avizului nr. 4c-15/405/07.12.2021

În conformitate cu prevederile art.62 și art.64 din Regulamentul Camerei Deputaților, republicat, cu modificările și completările ulterioare, comisiile sesizate în fond au examinat propunerea legislativă sus-menționată în ședințe separate.
Comisia pentru administrație publică și amenajarea teritoriului a examinat propunerea legislativă în şedinţa din data de  8 februarie 2022.

La lucrările Comisiei pentru administrație publică și amenajarea teritoriului, deputații au fost prezenţi conform listei de prezență. 

Potrivit prevederilor art. 62, 64 și 131 din Regulamentul Camerei Deputaților, republicat, cu modificările și completările ulterioare, membrii Comisiei juridice, de disciplină și imunități au examinat inițiativa legislativă în ședința desfășurată în sistem mixt, din ziua de 8 martie 2022.

La ședința Comisiei juridice, de disciplină și imunități deputații au fost prezenți conform listei de prezentă.

În urma examinării proiectului de lege și a opiniilor exprimate, membrii celor două Comisii sesizate în fond au hotărât, cu majoritate de voturi, să supună plenului Camerei Deputaților un raport comun de respingere a Propunerii pentru modificarea şi completarea Legii nr.55/2020 privind unele măsuri pentru prevenirea şi combaterea efectelor pandemiei de COVID-19 precum şi pentru modificarea şi completarea OUG nr.21/2004 privind Sistemul Naţional de Management al Situaţiilor de Urgenţă.
Corelările de tehnică legislativă și gramaticale, actualizarea denumirilor instituțiilor, precum și trimiterile din cuprinsul textelor inițiativelor legislative, se vor realiza de către direcția de specialitate din cadrul Camerei Deputaților- Departamentul legislativ.
În raport cu obiectul și conținutul reglementării, inițiativa legislativă face parte din categoria legilor organice.     
   
	PREŞEDINTE,

Laura-Cătălina VICOL-CIORBĂ
	PREŞEDINTE,

Simona BUCURA –OPRESCU


	SECRETAR,

Olivia-Diana MORAR
	SECRETAR,

Christine THELLMANN


	Consilier parlamentar,
Andreea Sârbu                                                                                                                                                                                                
	Consilier parlamentar, 
Nicoleta Toma                                                                                        

